24/09/2019 | Administración LocalMunicipal
Arzúa
Creación de áreas de goberno municipais

A N U N C I O O Sr. alcalde, con data 22 de xullo de 2019, ditou o seguinte DECRETO n.º 498, do cal se dou conta o Pleno na sesión extraordinaria celebrada o día 24 de xullo de 2019: Descrición Decreto: CREACIÓN DE AREAS DE GOBERNO MUNICIPAIS DON José Luis García López, ALCALDE PRESIDENTE DO CONCELLO DE Arzúa (A CORUÑA) O artigo 43.3 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais dispón que as delegacións xenéricas que pode realizar o alcalde presidente se referirán a unha ou varias áreas ou materias determinadas, que constitúen, deste xeito, os eixos básicos nos que se estructura o goberno local. Cada área de goberno representa un sector de actividade da Corporación asignada a unha dirección política en virtude das resolucións que adopte a Alcaldía de acordo coa normativa de réxime local. O artigo 45 do Real decreto 2568/1986, do 28 de novembro, dispón que as delegacións que pode outorgar o alcalde se axusten na medida do posible ás grandes áreas nas que o Regulamento orgánico municipal estructure os servizos do Concello. O Concello de Arzúa non regula no seu Regulamento orgánico areas nas que se estructurará o goberno local, polo que, en uso da facultade de dirección do goberno e a administración municipais atribuída ao alcalde polos artigos 21.1 a) da Lei 7/1985, do 2 de abril, e 31.2 do ROF, corresponde á Alcaldía, crear as áreas nas que se estructurará o goberno local. Por todo isto, no uso das facultades conferidas polo artigo 21.1. a) da Lei 7/1985, do 2 de abril, reguladora das bases do réxime local, RESOLVO: PRIMEIRO.–Crear as seguintes áreas de goberno local, que poderán ser obxecto dunha delegación xenérica nos termos do artigo 43.3 do Real decreto 2568/1986, do 28 de novembro, e que corresponden cos correspondentes sectores de actividade: 1.–Área de Cultura e educación e participación veciñal. No eido da Cultura e Educación correspóndelle a xestión das políticas municipais de cultura, educación: programación de actividades culturais de todo tipo, infraestructuras culturais, programas de educación complementaria. Promoción do uso da lingua, actividades culturais, concertos exposicións, festa do queixo colaboración cós centros educativos. En materia de paticipación veciñal, correspóndelle a política de información ao cidadá, políticas municipais de participación cidadá, canalización de formas de participación cidadá, avaliación do sistema de satisfacción veciñal, atención as asociacións veciñais.2.–Área de Medio natural, Benestar animal, consumo, mocidade, transparencia e novas tecnoloxías. No eido de Medio Ambiente correspóndelle a xestión das políticas municipais de medio ambiente: sensibilización e fomento da conciencia medioambiental, políticas transversais de sostibilidade ambiental, organización feira ecolóxida, elaboración de campañas sensibilización en materia de medio ambiente, da responsabilidade que supón ter mascotas. Campañas para consumo responsable, reduzón de residuos, xestión oficina consumidor. En mocidades xestión de actividades dirixidas a mocidade e relacións coas asociacións xuvenís existentes no Concello así como xestión local ensaio e telecentro. No eido da transparencia, correspóndelle a actualización dos datos contidos no portal de transparencia do Concello e da páxina web municipal. No eido das novas tecnoloxías, correspóndelle a xestión das políticas municipais tendentes á súa implantación completa ás esixencias das novas leis de procedemento e achega aos veciños, as plataformas de tramitación electrónica, a sede electrónica municipal, impulso do uso da administración electrónica e implementación das TIC de xeito transversal.3.–Área zonas verdes, parroquias. Corresponde a esta area a xestión e mantemento das diferentes zonas verdes nas parroquias, locais sociais, avaliacións das necesidades existentes nas parroquias referidas a infraestructuras, actividades, lixo, abastecementos saneamento,. 4.–Área de Facenda, Contratación, Turismo, Deporte e Promoción Económica. En materia de Facenda, ocuparase esta área, en materia de gastos, da xestión presupostaria do concello, seguimento e control dos orzamentos, xestión económica e financieira da Administración; en materia de ingresos, recursos económicos do concello, xestión tributaria e de recadacion, política fiscal, preparación de ordenanzas fiscais e estadística. En materia de contratación ocúpase esta área da xestión de toda a contratación municipal destacando contratacións en mantemento e conservación de vías públicas e de suminitros relacionados e servizos relacionados cós servizos municipais obrigatorios do artigo 26d a Lei 7/1985, do 2 de abril, de bases do réxime lcoal. No eido das Infraestruturas e contratacións relacionadas., correspóndelle a esta área o seguemento da execución dos diferentes plans de obras, xa sexan autonómicos ou provinciais, e dos plans de investimentos nas parroquias do Concello, incluída a mobilidade e seguridade viaria da rede municipal. En materia de turismo todo a xestión relacionada con turismo e hostelería., Camiño Francés Camiño do Norte e Camiño Primitivo, ordenanzas relacionadas, campañas de promoción e oficina de turismo.5.–Área de Presidencia, Benestar Social e Urbanismo. Correspóndelle á Área de Presidencia a coordinación das diferentes áreas municipais. En concreto intégranse na área de Presidencia, no eido de Persoal, as relacións cos representantes dos empregados públicos e a presidencia da Mesa xeral de negociación, oferta de emprego público. Correspóndelle a esta área a xestión de programas dos servizos sociais municipais, de atención ás situacións de marxinación e exclusión social, medidas de integración social, política de inmigración, atención á terceira idade, axuda no fogar, muller, familia e igualdade, voluntariado e seguemento da Escola Infantil. Esta área comprende, no eido do Urbanismo, a xestión urbanística; a execución de planeamento; expropiacións por razóns de urbanismo, políticas municipais de dotación de solo para vivendas sociais, promoción de vivendas sociais, licenzas urbanísticas de todo tipo, comunicacións previas, licenzas para o exercizo de actividades e comunicacións previas de actividade, expedientes de disciplina urbanística, as competencias en materia de planeamento relativas a plans e instrumentos de ordenación urbanística, incluída a súa redacción. No eido de réxime interior e persoal, a xestión dos recursos humáns do Concello, os aspectos relativos á organización do Concello, métodos de traballo e instruccións correspondentes, agás as relacións cos representantes dos empregados públicos e Mesa xeral de negociación. No eido da seguridade, correspóndelle a xestión da seguridade cidadá, protección civil e policía local En materia de patrimonio, correspóndelle a xestión patrimonial do Concello, inventario de bens, dereitos e obrigas, administración e defensa do patrimonio municipal, patrimonio histórico, adquisición de bens por expropiación forzosa, agás nos casos das expropiacións urbanísticas. Correspóndelle tamén a esta área todas aquelas materias non asignadas expresamente a outra área de goberno. SEGUNDO.–Corresponderá á Alcaldía a coordinación do funcionamento das áreas municipais, así como a resolución das cuestións que xurdan en torno á adscripción a unha área determinada dunha concreta materia. TERCEIRO.–A presente resolución será efectiva dende o 1 de agosto de 2019. CUARTO.–Dar conta ao Pleno municipal desta Resolución, para o seu coñecemento. O que se publica aos efectos oportunos. En Arzúa, a 18 de setembro de 2019. O alcalde Asdo.: José Luis García López